टामुलपुर : थांनाय दान मोन्नै सिगांनिफ्रायनो भारत - भुटान सिमा ओनसोलाव थानाय उदालगुरि जिल्लानि नाग्रिजुलि टि इस्तेत एबा साहा बागाननि ओनसोलफोराव हाग्रानि मैदेरा गाग्लोबगासिनो दं । समबाराव सासे सुबुंनि जिउ खहा खालामबावनाया ओनसोलनि थासारिफोरखौ गुदुं खालामदों । खौरां मोन्नाय बादिब्ला जिउ गोमानांनाय सुबुंखौ राघु मुन्डा एबा अजय मुन्डा ( 45 ) होन्नानै मिथिनाय जादों । जेब्ला बिथांआ साहा बागाननि 6 नं लामाजों गावनि सायकेलजों फैगासिनो दंमोन आब्ला रागा खरा मैदेरा बिथांखौ गाग्लोबनानै जायगायावनो जिउ फोजोबो । गाग्लोबनाय मैदेरखौ ओनसोलाव लादेन मुङैबो मिथिनाय जायो । नाग्रिजुलि आउट पस्तनि पुलिस आइ . चिआ जाथाय जानाय जायगायाव थांनानै बिथांनि गोथै देहाखौ नाग्रिजुलि आउट पस्तसिम लाबोनाय जायो । आइ . चि बिथांआ हाग्रा बिफानखौ जेबो राहा लायैनि थाखाय दुखु फोरमायो । समबाराव गुबुन गुबुन आफादफोर फारियै , ATTSA , AASAA , आरो ACMS नि दैदेनगिरिफोरा हाग्रा बिफाननि मावथि बिथांमोनखौ लोगो हमो आरो बुङोदि , " जुदि हाग्रा बिफाननि मावथिफोरा नाग्रिजुलिसि फैनानै थागिरि सुबुंफोरनि सिगांआव जिउ रैखाथि राहा लानायनि बाथ्रा बुङाब्ला जिउ गोमानांनाय सुबुंनि गोथै देहाखै पस्त मरतेमनि उनाव नाजावा " बिथांमोनहा धरना होनानै नाग्रिजुलि ओनसोलआव बन्द फोसावो । 
नाग्रिजुलिआव हाग्रानि मैदेरा सासे सुबुंनि जिउ खहा खालामदों